Det største, og etter alt å dømme senest utførte forarbeidet, står Nasjonalgalleriets bilde nærmest. Enkelte vesentlige forandringer ble imidlertid foretatt i den endelige utformingen. Figurgruppens proporsjoner er økt slik at føttene nesten tangerer nedre rammekant. Fra barna bakerst i køen går den en skrå linje opp til den utstrakte hånden med brødet, understreket ved figurenes bevegelser og patetisk ledende blikk. Bare den lille gutten med brødet i neven, som forsøker å vri seg ut av matkøen helt til venstre, ser mot tilskueren.